
Unitatea limbii române în marile enciclopedii ale lumii 


Probabil datorită unei deformatii profesionale, ori de cîte ori mă apuc de o nouă lucrare, printre 
primele surse de referință spre care îmi îndrept atenţia sunt marile enciclopedii internaționale, 
aceste opere care procedează la inventarierea la zi a tot ceea ce este posibil de a fi cunoscut şi 
definit într-un mod clar. lată de ce am crezut util să întreprindem o călătorie în lumea acestui 
tezaur universal şi să vedem punctul de vedere asupra subiectului nostru, adică unitatea limbii 
române. 

Dat fiind spaţiul restrîns al unui articol, ne vom impune a reproduce numai acele pasaje care 
ni se par mai caracteristice. Şi vom începe prin a cerceta cea mai celebră dintre enciclopedii, 
Enciclopedia Britanica (vol. 19, pp. 746-747), de unde extragem următoarele „în limba română 
se disting patru dialecte principale: 1) dialectul dacoromân sau româna prin excelență, vorbită 
de circa 18.000.000 de persoane în România modernă, în Banatul iugoslav, precum şi în unele 
comune din Bulgaria si Ungaria, în apropierea granitelor României, adică în cea mai mare parte pe 
malul stîng al Dunării; 2) dialectul macedoromân sau aromân, vorbit de vreo 350.000 de persoane 
räspindite în diverse regiuni din Peninsula Balcanică (Tesalia, Epir, Albania, Macedonia, Bulgaria; 
3) meglenoromâna sau dialectul meglenit, vorbit de cîteva mii de persoane la nord-vest de Salonic si 
4) istroromâna, vorbită de alte cîteva mii în Peninsula Istria, în jurul lui Monte Maggiore.” 

În noua versiune a aceleiaşi enciclopedii, The New Encyclopaedia Britannica, Macropaedia 
(vol. 15, p. 1092), se poate citi: „Există aproximativ 20.000.000 de persoane care vorbesc limba 
română, dintre care circa 16.000.000 locuiesc în România, 2.500.000 în Uniunea Sovietică şi aproape 
1.000.000 în Iugoslavia, Bulgaria, Grecia şi Albania. Limba ,standard” a României este bazată pe 
graiul din Muntenia si este cunoscută în mod curent sub numele de ,dacoromânã.” Alte dialecte ale 
limbii române sunt meglenoromâna (vlasi) si istroromâna, ambele amenintate de dispariție. Mai 
viguros este dialectul aromân, răspîndit în Grecia (150.000, după statisticile din 1932), Iugoslavia 
(100.000), Albania (65.000) şi Bulgaria (40.000). 

Prima inscriptie cunoscută în dialectul aromân datează din 1731 si a fost descoperită abia în 1952, 
la Ardenita, în Albania.” 

The Encyclopedia Americana (vol. 23, pp. 767K-767L), vorbind despre naşterea limbii 
române, spune printre altele: „Izo/ază de Occidentul roman, începînd din secolul al saptelea, limba 
română este singurul supraviețuitor reprezentind latina vorbită în Imperiul Roman de Răsărit 
și constituie evoluția sa normală. Unitatea lingvistică a limbii române în regiunea carpato - 
balcanică este constituită de următoarele dialecte: 1) dialectul dacoromân, cel mai important, 
vorbit la nord de Dunăre; 2) dialectul aromân say macedoromân, vorbit în sudul Balcanilor; 
3) dialectul meglenoromân, vorbit la nord de Salonic si 4) dialectul istroromân vorbit în sud- 
estul Triestului. Aceste patru dialecte au o rădăcină comună, adică protoromâna, care deşi nu s-a 
rezervat, reprezintă totuşi prelungirea normală a latinei orientale... Teoria continuității este în 
general acceptată în zilele noastre si dezvoltată în sensul că limba română s-a născut concomitent, 
atit în nordul cit si în sudul Dunării.” 

Acelaşi punct de vedere il exprimă şi Encyclopedia International (vol. 16, p. 29), care insistă 
asupra faptului că „limba română este extrem de răspîndită şi în afara hotarelor României, varianta 


principală vorbită în Peninsula Balcanică fiind cunoscută sub numele de macedoromână.” 

O altă enciclopedie de limba engleză, Chambers's Encyclopaedia (vol. 14, pp. 355-356) după 
ce face un istoric al vlahilor din Balcani, începînd din secolul al nouălea, mentionind că ei mai 
sunt cunoscuţi şi sub numele de aromâni, tintari, cutovlahi, mavro-vlahi sau morlaci, insistă 
asupra faptului că vorbesc o limbă foarte înrudită cu limba română. 

Ca să termin cu publicaţiile de limbă engleză, voi cita pe cel mai celebru lingvist american 
contemporan, Mario Pei, care în A Dictionary of Linguistics (p. 129) spune printre altele: 
,.… 0 diviziune a limbii române este: macedoromâna, care constituie româna vorbită în Macedonia 
de o insulă lingvistică înconjurată de greci, slavi si albanezi.” 

Să vedem acum care este punctul de vedere al lingviştilor spanioli. În Enciclopedia Universal 
Ilustrada (vol. 52, pp. 803-804) se spune: „Limba română reprezintă din punct de vedere geografic 
ramura cea mai orientală a grupului lingvistic roman. Din punct de vedere istoric este vorba de 
latina „rustică, ” vorbită în provinciile Moesia si Dacia, modificată de-a lungul secolelor, datorită 
influenţei exercitate asupra ei de limbile străine vecine. Prin limba română se înțelege de obicei 
graiul dacoromân, /a care trebuie să adăugăm celelalte trei dialecte, vorbite în afara granitelor 
României si anume: dialectul aromân, vorbit în anumite regiuni din Grecia, Iugoslavia, Bulgaria si 
Albania, precum si istroromâna și meglenoromâna. În timp ce ultimele două dialecte sunt pe cale de 
dispariție, aromâna continuă să fie vorbită de cei circa 600.000 de macedoromâni sau cutovlahi.” 
Iar din cealaltă prestigioasă enciclopedie spaniolă, Diccionario Enciclopedia Salvat Universal 
(vol. 18, p. 171) extragem următoarele: „Limba română constituie ramura orientală a grupului 
linguistic roman. Demnă de menţiune specială este continuitatea geografică dintre cele patru dialecte 
ale limbii române: dacoromâna, aromâna (say macedoromâna), meglenoromâna (sau meglenita) 
şi istroromâna, fapt ce nu poate fi explicat altfel decît prin existența unei vechi arii, în care se vorbea 
româna, cuprinzind Dacia, cit şi cea mai mare parte a Peninsulei Balcanice propriu-zisă.” 
Enciclopediile franceze abundă si ele în acelaşi sens: „Aromânii sau cutovlahii — scrie Grand 
Larousse Encyclopedique (vol.1, p. 592) sunt o populație de limbă română, stabiliți în sudul 
Iugoslaviei, în nordul Greciei, precum şi în Bulgaria si Albania, dialectul lor, aromâna, fiind vorbit(à) 
de circa 350.000 de persoane.” 

După Larousse du XX siècle (vol. 6, p. 67): „limba română se subdivide în trei dialecte principale, 
cunoscute respectiv sub numele de dacoromâna, care este limba literară, macedoromâna sau aromâna 
si istroromâna.” 

O altă lucrare franceză de vaste proporții si de o excepțională valoare ştiinţifică este 
Encyclopedie de la Pléiade — Le langage (p. 1135), care în subiectul ce ne interesează este 
cit se poate de clară: „Se disting patru dialecte în limba română, dacoromâna constituind forma 
oficială. Aromâna, cunoscută de asemenea sub numele de româna din Macedonia (macedoromâna) 
este vorbită în Iugoslavia de sud, în Grecia de nord si in Albania, de către aproximativ 350.000 
de persoane.” lar o altă de asemenea celebră lucrare franceză, Encyclopedia Universalis (vol. 
14, pp. 359-360), după ce analizează caracteristicile de bază ale celor patru dialecte ale limbii 
române, insistă asupra faptului că împreună cu dalmata, româna formează „balcanoromana.” 
După enciclopedia rusă Bolysaia Sovetskaia Entiklopedia (vol. 2, p. 364), „aromânii, cunoscufi 
de asemenea sub numele de tintari, macedoromâni, cutovlahi, vorbesc dialectul aromân, care este 
strîns legat de limba română.” 


lată acum cîteva extrase din foarte exigentele enciclopedii de limba germană: „Limba română 

propriu-zisă, scrie Brockhaus Enzyklopaedia, (vol. 17, p. 234) are ca dialecte surori aromâna, 
meglenoromâna şi istroromâna, vorbite de minoritatea etnică din Grecia, Iugoslavia, Albania şi 
Bulgaria. Toate aceste dialecte, împreună cu dacoromâna alcätuiau în jurul secolului al zecelea ceea 
ce specialiștii numesc „româna comună”. ” Acelaşi punct de vedere îl găsim exprimat şi în Mayers 
Neues Lexikon (vol. I, p. 396), care evaluează numărul aromânilor la peste 300.000, precum si 
în lucrarea elveţiană Schweizer Lexikon (vol. 6, p. 656), după care: dialectul aromân, „vorbit de 
peste 250.000 de persoane, manifestă încă semne de vigurozitate.” 

Enciclopediile italiene şi ele, la rîndul lor, acordă un spaţiu important acestui subiect. Astfel, 
Dizionario Enciclopedico Italiano (vol. 10, p. 547) spune: „Limba română, énfeleasä ca 
ansamblul dialectelor române, se împarte în patru dialecte: dacoromâna, vorbită în România 
de azi; macedoromâna, vorbită de grupurile de aromâni din Tesalia, Epir, Macedonia, Albania 
și Bulgaria; meglenoromâna sau meglenita, vorbită în regiunea Meglen, la nord de Salonic si 
istroromâna, vorbită în citeva sate din Istria. Dialectele române reprezintă continuarea latinei 
vorbite de colonii romani amestecați cu substratul lingvistic trac.” 

În Encyclopedia Europea (vol. 9, p. 955) se insistă asupra faptului că „principalele tipuri 
dialectale ale limbii române sunt patru: dacoromâna, care constituie modelul literar național; 
macedoromâna sau aromâna, vorbită în sudul Dunării, meglenoromâna, vorbită într-o arie 
limitată, la nord de Salonic, si istroromâna, care mai supravietuieste în citeva sate izolate din 
Istria.” 

„Patru sunt principalele dialecte ale limbii române, scrie Grande Dizionario Enciclopedico 
VTET (vol. 16, p. 255): dacoromâna, macedoromâna sau aromâna, meglenoromâna si 
istroromâna. Limba română, în ciuda tuturor influențelor lexicale neromâne, precum şi a fenomenelor 
de autonomie, datorită unei limbi preromane, rămîne totuşi o limbă neolatină, chiar dacă elementele 
relative într-un dicționar sunt în majoritate, deoarece trebuie luat în considerație faptul că circulația 
cuvintelor şi numărul lor decide latinitatea limbii române. Un dicționar etimologic trebuie să 
semnaleze de asemenea şi cuvintele scoase din circulație, în timp ce uzul spune că 80% din cuvintele 
folosite de români sunt de origine latină.” 

„Limba română are patru dialecte principale — spune Enciclopedia Italiana (vol. 30, p. 22): 
dacoromâna, aromâna, meglenoromâna şi istroromâna... Dialectul macedoromân sau aromân 
este vorbit de aromâni (cutovlahi sau tintari) răspîndiți aproape pretutindeni în Peninsula Balcanică 
(în Grecia în special, în Tesalia si Epir, în particular în regiunea Muzachia, în Iugoslavia mai ales 
în Macedonia, în jurul orașului Bitolia şi în sfirsit în Bulgaria, unde sunt räspindifi în numeroase 
comune)... Aceste dialecte conțin un grup așa de considerabil de caracteristici comune, că trebuie să 
admitem că ele sunt datorate unor inovatii proto-române. Ele au luat deci naştere cînd strămoșii 


românilor trăiau încă uniti într-o singură regiune.” 


Din citatele de mai sus vedem că o concluzie se deprinde cît se poate de clar: ne găsim în 
faţa unui fel de „consensus omnium” al lingvistilor străini, în ce priveşte originea comună a 
dialectului aromân cu dacoromâna. Toţi exprimă acest punct de vedere, în termeni cit se poate 


de clari, nelăsînd loc la nici un fel de ambiguitate sau echivoc. 

